TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
ÜRO hääletas taas Jeruusalemma teemal
President Trump kaalub Jeruusalemma tunnustamist
Saksamaa Surnumere rullide kallal
ÜRO 29.11 istungil
hääletati taas Iisraeli õiguste teemal Jeruusalemma suhtes.
Peaassamblee otsustas 151 poolt- ja 6 vastuhäälega,
et Iisraeli okupatsioonivõimul pole mingit õigust
rakendada oma seadusi, seadusandlust ja haldusvõimu
Jeruusalemma pühas linnas. Üheksa riiki jättis hääletamata,
kuid Soome hääletas koos teiste EL riikidega resolutsiooni poolt
ja seega Iisraeli vastu.
Resolutsiooni vastu hääletasid ainult USA, Kanada, Iisrael, Mikroneesia,
Nauru ja Marshalli saared.
Iisraeli esindus mõistis resolutsiooni kohe hukka
ÜRO jätkuva Iisraeli-vastase poliitika osana, millega ühines ka USA.
Võimalik, et mainitud ÜRO resolutsiooni tagajärjel
rääkis USA presidendile lähedalseisev ametnik,
et Trump peab kolmapäeval, 7.12 kõne,
kus ta võib tunnistada Jeruusalemma Iisraeli pealinnaks.
Sama allika teatel lükkab Trump paari päeva võrra edasi
ka saatkonna kolimise otsuse.
Jeruusalemma tunnustamine pealinnana
oleks kingitus 70-aastasele Iisraelile.
Samas annab Trump ka ametnikele korralduse hakata ette valmistama
saatkonna kolimisega seotud tehnilisi ja administratiivseid alternatiive.
Õigusteadlased uurivadki nüüd
Trumpi võimaliku Jeruusalemma tunnustamise juriidilist siduvust.
On siiski kindel, et kui kinnitub saatkonna kolimine,
on ka Jeruusalemma tunnustamine Iisraeli jagamatuks pealinnaks
kooskõlas USA seadustega.
Vastuseks Valgest Majast lähtunud Jeruusalemma tunnustamise teatele
kuulutas palestiinlaste esimees Abbas,
et rahueeldus Iisraeliga tähendab kindlasti ka seda,
et Jeruusalemmast saab iseseisva Palestiina pealinn.
Palestiinlaste pealäbirääkija Erekat
hoiatas president Trumpi tulega mängimise eest.
Ida-Jeruusalemm, sh kõik pühapaigad saavad Palestiina osaks
ja ainult nii võib jõuda rahuprobleemi lahenduseni.
Ka Jordaania kuningas Abdullah II
hoiatas USA presidenti Jeruusalemma tunnustamise eest.
Alles siis, kui pool linna, eriti vanalinn ja seega Templimägi,
on iseseisva Palestiina pealinn,
võib USA kolida saatkonna Lääne-Jeruusalemma.
Nii Euroopa Liidu esimees kui kui Prantsusmaa president Macron
on hoiatanud president Trumpi
mitte tunnustama Jeruusalemma Iisraeli pealinnana.
EL avalduse järgi jääb selle saatkond igal juhul Tel Avivi,
mida USA ka Jeruusalemma tunnustamise suhtes ette ei võtaks.
Küsimuses nn Surnumere rullide osas on toimunud omapärased pöörded.
Iisraeli muinsuskaitseametnikud tühistasid otsuse
saata rullid Frankfurti, Saksamaale,
kus peaks 2019. a toimuma suur Piiblimuuseumi näitus.
Tühistamise põhjuseks on Saksa valitsuse otsus,
mille järgi Surnumere rullid ei kuulu Iisraelile.
Näituse peakoordinaator, Frankfurti aselinnapea Uwe Becker
avaldas halvakspanu Saksa valitsuse otsuse suhtes
ja kartust, et see halvendab dramaatiliselt Iisraeli-Saksa suhteid.
Saksa Kultuuriministeeriumi teatel leiti Surnumere rullid Qumranist,
praeguse Läänekalda piirkonnast
ega kuulu seega seaduslikult Iisraelile, vaid palestiinlastele,
kuigi neid säilitatakse Jeruuslaemma Iisraeli Muuseumis.
Põhjendus on üsna lonkav, sest rullide leidmise aastail
okupeeris Läänekallast täiesti illegaalselt Jordaania
ja alles 20 aastat hiljem hakati rääkima võimalikust Palestiina riigist.
Surnumere rullidest märkimisväärseim
on prohvet Jesaja raamatu täiuslik koopia aastast 200 eKr,
mis räägib Piibli juudi-heebrea taustast,
mitte palestiinlaste omast.
Laupäeval, 2. detsembril, ründasid Iisraeli Õhujõud
Süürias asuvat Iraani baasi al-Kishwas, Damaskusest lõunas.
Iisrael on korduvalt hoiatanud Süüriat
mitte lubama Iraanil ehitada baase Golani ja Iisraeli piiride lähedale.
Rünnak tehti kolme F-16 Sufa hävitajaga läänest,
Liibanoni õhuruumi kaudu.
Sihiks oli hävitada Süüria armee 91. brigaadi relva- ja komandokeskus,
kuhu olid kogunenud nõupidamisele
ka Iraani, Süüria ja Hezbollah komandörid.
Iisraeli luureteenistuse andmeil oli tegemist plaaniga
vallutada Golani lähedal asuvate valitsusvastaste vägede baasid.
Samas saaks Iraan need omale ja tuleks Golanile üha lähemale.
4. detsembril tegid Iisraeli Õhujõud teise rünnaku
Süüria armee uurimiskeskuse pihta Damaskuse lähedal.
EL vasaktiiva rahvaesindajad
on saatnud kirjaliku teate EL välissuhete juhile Mogherinile.
Nad avaldasid muret
Iisraelis plaanitava Jeruusalemma seaduse suhtes.
Seaduse järgi eraldataks
Jeruusalemma araabia- ja juudi elurajoonid teinetesest taradega.
Need ei takistaks liikumist ega hõlmaks kontrollpunkte,
vaid asi oleks rajoonide piirides.
EL vasakbloki meelest oleks see seadustatud diskrimineerimine,
kus Jeruusalemma araabia rajoonid
satuksid erinevasse positsiooni võrreldes juudi rahvastikuga.
Samas nõuab 60 liiget EL suurimaist gruppidest,
et EL lõpetaks toetuse rahvusvahelistele ühendustele,
kes toetavad BDS-liikumist
ehk boikoti-, sanktsiooni- ja divesteerimisliikumist
Iisraeli riigi ja toodete vastu.
Lõuna-Korea kristlikes kogudustes
on toetus Iisraelile jõudnud rekordtasemele.
Nii rääkis Kristlaste ja Juutide Rahvusvahelise Osaduse rajaja ja juht
rabi Yechiel Eckstein.
"Olin alandlikuks ja tänulikuks tunnistajaks sellele,
kuidas meie sõbrad Soulis, Lõuna-Koreas
on pühendunud toetama Iisraeli rekordhulgal."
Lõuna-Korea 50 miljonist inimesest on 20 % protestandid
ja nende seas on kümneid tuhandeid, kes toetavad pühendunult Iisraeli.
Need olid tänased uudised. Head alanud advendiaega kõigile!
Paluge rahu Jeruusalemmale!
Kohtumiseni nädala pärast TV7 kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee